বহুদিন থেকেই মুম্বইবাসী। বহু বছর আগে হিন্দি সিরিয়াল ‘কিঁউ কি শাস ভি কভি বহু থি’ দিয়ে পরিচয়ের পাদপ্রদীপে এসেছিলেন। এরপর বহু হিন্দি সিরিয়ালেই তাঁকে দেখা গিয়েছে। তবে, তাঁর সাম্প্রতিক হিট ‘নাগিন’। তাঁকে ‘নাগিন’ বলেও অনেকে পিছন থেকে ডেকে থাকেন। 
মুম্বইয়ে ছোট পর্দায় স্টার বনে যাওয়া এই মেয়েটি আর কেউ নন মৌনী রায়। বং কানেকশনে তিনি বাঙালির ঘরে ঘরে যথেষ্টই পরিচিত। এহেন মৌনীর এবার অভিষেক ঘটছে বলিউডে। ‘টিকিট টু বলিউড’ যাঁর হাত ধরে সম্ভব হচ্ছে তিনি হলেন বর্তমান দিনে দেশের অন্যতম বরেন্য পরিচালক মণিরত্নম। 
১৯৮৮ সালে তামিলে একটি ব্লকবাস্টার ছবি ‘অগ্নি নাছাথিরাম’বানিয়েছিলেন মণিরত্নম। সেই ছবিরই হিন্দি রিমেক করছেন তিনি। আর সেই ছবির নায়িকা বেছেছেন মৌনী রায়কে। তাঁর বিপরীতে থাকছেন হর্ষবর্ধন রানে এবং ভিকি কৌশল।